jkorsvik/nowiki_second_scrape_merged huggingface dataset:
Rássebávttáščohkka

Rássebávttáščohkka er et fjell knappe tre mil sør for Torneträsk i svensk Lappland. Den høyeste toppen rager 1750 moh.  


== Fotnoter ==


== Se også ==
Liste over fjell i Skandinavia
Churro

En churro er et spansk bakverk. En churro består av fritert deig basert på hvetemel eller potet. I Spania serveres churro vanligvis med varm sjokoladesaus eller fylt med sjokoladekrem, vaniljekrem eller karamellsaus, såkalt dulce de leche. Churro er nært beslektet med amerikanske doughnuts og portugisiske farturas.


== Opprinnelse ==
Churros opprinnelse antas å være en kinesisk frokostrett. Portugisiske handelsfolk skal ha introdusert dem i Europa, tilført sukker og gitt dem stjerneutforming.


== Salg ==
Normalt selges de fra en churro-stand eller i et churrería, på hovedgater, plasser og markeder. I Spania spises de til en hvilken som helst tid på døgnet, men særlig ettertraktede er chocolate con churros som kjøpes om natten eller tidlig om morgenen. Dessuten kan man i juletiden, særlig rundt nyttår, finne churroer med vaniljesukker eller kanel. De kalles da gjerne churros natal.


== Referanser ==


== Eksterne lenker ==
(en) Churros – kategori av bilder, video eller lyd på Commons
Messier 96

Messier 96 (også kjent som M96 eller NGC 3368) er en spiralgalakse beliggende rundt 31 millioner lysår unna i stjernebildet Løven. Galaksen ble oppdaget av den franske astronomen Pierre Méchain 20. mars 1781. Etter noe kommunikasjon rundt funnet, bekreftet Charles Messier funnet fire dager senere og la det til i hans katalog over stjernetåker, stjernehoper og galakser. Det er svært vanskelig å oppdage dette objektet med kikkerter. Med et teleskop på 25,4 cm apertur, er galaksen synlig som en 3 × 5 bueminutters halo med en lysere kjerneregion.


== Referanser ==


== Eksterne lenker ==
(en) Messier 96 i SIMBAD 
NOAO: M96 Arkivert 11. august 2014 hos Wayback Machine.
SEDS: Spiral Galaxy M96
Gray, Meghan. «M96 – Spiral Galaxy». Deep Space Videos. Brady Haran.
Messier 95

Messier 95 (også kjent som M95 eller NGC 3351) er en stavspiralgalakse beliggende rundt 33 millioner lysår unna i stjernebildet Løven. Galaksen ble oppdaget av den franske astronomen Pierre Méchain i 1781, og katalogisert av Charles Messier fire dager senere. 16. mars 2012 ble det oppdaget en supernova i M95. Sentrum av galaksen inneholder en ringformet stjernedannende region med en diameter på omtrent 2 000 ly (610 pc).


== Referanser ==


== Eksterne lenker ==
(en) Messier 95 i SIMBAD 
SEDS: Spiral Galaxy M95
Astronomy Picture of the Day: M95 on 3/14/07
Merrifield, Michael. «Supernova in M95 – SN 2012aw and its progenitor». Deep Space Videos. Brady Haran.
Androdiøci

Androdiøci, av gr. andro- (mann) + di- (to) + oikos (hus) (adjektiv: androdiøcisk eller androdioik) betegner de artene (eller populasjonene) av frøplanter som har noen planter som kun har hannlige blomster og noen planter som kun har tvekjønnede blomster.


== Referanser ==
Siddhartha Records

Siddhartha Records er et plateselskap grunnlagt i april 1989 av den norske komponisten og musikeren Øystein Sevåg. Selskapet har vært i kontinuerlig drift siden starten. Navnet på selskapet er inspirert av Hermann Hesses bok Siddhartha, som handler om den indiske prinsen som søkte sannhet og opplysning. 


== Musikere ==
Utøvere som har medvirket på Siddhartha Records' utgivelser er blant andre Øystein Sevåg, Paolo Vinaccia, Bendik Hofseth, Nils Petter Molvær, Petter Wettre, Eivind Aarseth, Audun Erlien, Lakki Patey, Benedicte Torget, Vertavokvartetten, Philharmonia Orchestra London, Bergen blåsekvintett, Katharsis strykekvartett, Rune Arnesen, Sergio Gonzales, Ole Marius Melhuus, Maria Eisenburger, Zotora Nygård, Ottar Nesje, Sonia Loinsworth, Ute Peresilge, Gudmund Sevåg, Roar Lindberg og Lex van Someren.


== Historikk ==
Siddhartha Records' første utgivelse Close Your Eyes and See kom ut 1. desember 1989. Den ble i 1991 tilbudt utgivelse i USA på selskapet Music West. Sevåg valgte da å splitte territoriet slik at Siddhartha beholdt rettighetene utenfor USA. Året etter tilbød det amerikanske selskapet Windham Hill Sevåg kontrakt for tre nye album med distribusjon over hele verden, gjennom BMG (senere SonyMusic). Han fikk forhandlet frem retten til å beholde Norge som territorium for Siddhartha i denne kontrakten. Siden har Siddhartha Records vært utgiver av alle Sevågs album på det norske markedet, samt flere internasjonale markeder, avhengig av hvilke selskaper Sevåg har hatt avtaler med internasjonalt på sine respektive album.


==== Siddhartha Records katalog ====
Gynomonøci

Gynomonøci, av gr. gyno- (kvinne) + mon- (én) + oikos (hus) (adjektiv: gynomonøs eller gynomonoik) betegner arter av frøplanter som har tvekjønnede blomster og rene hunnlige blomster på samme individet.


== Referanser ==
Andromonøci

Andromonøci, av gr. andro- (mann) + mon- (én) + oikos (hus) (adjektiv: andromonøs eller andromonoik) betegner arter av frøplanter som har tvekjønnede blomster og rene hannlige blomster på samme individet.


== Referanser ==
Simen Hegstad Krüger

Simen Hegstad Krüger (født 13. mars 1993) er en norsk langrennsløper som representerer Lyn Ski. Han er dobbelt olympisk mester fra OL 2018 i Pyeongchang.


== Karriere ==
Under junior-VM i Liberec tok Krüger sølv med det norske stafettlaget 27. januar 2013, etter to individuelle fjerdeplasser. På stafettlaget gikk ellers Magne Haga, Håvard Solås Taugbøl og bronsevinneren fra sprinten, Bjørn Vidar Suhr.
Én måned senere, under junior-NM på Lillehammer, tok Krüger gull på 10 km klassisk og bronse på 20 km fri teknikk. Han debuterte i verdenscupen med en 43.-plass på femmila i Holmenkollen 16. mars 2013.
Krüger tok sølvmedalje på 15 km fri teknikk under U23-VM på ski 2015 i Almaty, 9,5 sekunder bak tyske Florian Notz og 17,2 sekunder foran franskmannen Adrien Backscheider.
Under norgesmesterskapet på ski 2016 gikk Krüger på Lyn Skis lag som vant 3 × 10 km stafett. Jonas Udjus Frorud og Hans Christer Holund gikk de to andre etappene. Året etter gjentok Krüger suksessen med Lyn da de gikk inn til NM-gull på stafetten på Lygna. Denne gang med Johan Tjelle og Holund på henholdsvis 1. og 2. etappe.Under U23-VM på ski 2016 i Râșnov tok han gull på 15 km fri teknikk, foran franskmennene Clement Parisse og Alexandre Pouye.Krügers første verdenscupseier kom på 15 km fristil intervallstart i Toblach 16. desember 2017. Nordmannen vant foran Maurice Manificat og Andrew Musgrave. Samme sesong, under Norgesmesterskapet på ski 2018, tok Krüger sitt første individuelle NM-gull på samme distanse som i Toblach. På stafetten gikk han Lyn Ski inn til sølv.
Krüger tok sitt første OL-gull på 30 km skiathlon i vinter-OL 2018 i Pyeongchang 11. februar 2018. 16. februar ble han nr. 2 på 15 km friteknikk, 18,3 sek bak Dario Cologna. To dager senere gikk han på laget som vant gull på 4 x 10 km stafett. Her gikk han 3. etappe på et lag ellers bestående av Didrik Tønseth (1. etappe), Martin Johnsrud Sundby (2. etappe) og Johannes Høsflot Klæbo (4. etappe).
Han ble nummer fem på femmila i fri teknikk under ski-VM 2019, som var den eneste distansen han fikk gå. Han vant Skarverennet i 2019.Under VM 2021 i Oberstdorf tok han sølv både på 30 km duatlon og på 15 km fristil med intervallstart. På 30 km kom han 1,1 sekund bak russeren Aleksandr Bolsjunov som gikk for RSF. På 15 km vant lagkameraten fra Lyn Ski, Hans Christer Holund. Harald Østberg Amundsen sikret tredobbelt norsk.


== Meritter ==


=== Olympiske leker ===


=== Verdensmesterskap ===


=== Verdenscupseire ===
Etappeseire i Tour de Ski og andre tourer ble i utgangspunktet ikke regnet som verdenscupseire, men etter at en tilbakevirkende regel ble innført i desember 2015, teller også disse etappeseirene.


== Referanser ==


== Eksterne lenker ==
(de) Simen Hegstad Krüger – Munzinger Sportsarchiv 
(en) Simen Hegstad Krüger – Olympics.com 
(en) Simen Hegstad Krüger – Olympedia 
(en) Simen Hegstad Krüger – FIS (langrenn)
Messier 92

Messier 92 (også kjent som M92 eller NGC 6341) er en kulehop av stjerner i det nordlige stjernebildet Herkules. Den ble oppdaget av Johann Elert Bode i 1777, siden publisert i Berliner Astronomisches Jahrbuch i 1779. Hopen ble uavhengig gjenoppdaget av Charles Messier 18. mars 1781 og lagt til som det nittiandre oppføringen i hans katalog over stjernetåker, stjernehoper og galakser. M92 ligger omtrent 26,7 kly (8,2 kpc) unna jorden.


== Referanser ==


== Eksterne lenker ==
(en) Messier 92 – kategori av bilder, video eller lyd på Commons 
(en) Messier 92 – galleri av bilder, video eller lyd på Commons 
(en) Messier 92 i SIMBAD 
Messier 92 @ SEDS Messier pages
Messier 92, Galactic Globular Clusters Database page
Merrifield, Michael. «M92 – Globular Cluster». Deep Space Videos. Brady Haran.
Anomophysis

Anomophysis er en slekt av biller som hører til underfamilien sagbukker (Prioninae) i familien trebukker (Cerambycidae).


== Utseende ==
Store til meget store (gjerne 40-80 millimeter), avlange, brunlige trebukker. Hodet har ikke spesielt store kjever, antennene er kraftige. Antennenes første ledd er tykt og omtrent sylindrisk, det andre leddet lite og knappformet, det tredje leddet er langt, lett buet og ganske tykt, de påfølgende leddene mye tynnere. Pronotum har skarpe pigger langs ytterkanten. Dekkvingene er lii flate, uten opphøyde ribber eller punktrader, på farge lyst gulbrune eller rødbrune.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Slekten lever i Sørøst-Asia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrotomini Thomson, 1860
Gruppen Macrotomina Thomson, 1860
Slekten Anomophysis Quentin & Villiers, 1981 - 20 arter
Anomophysis absurda (Newman, 1842)
Anomophysis aegrota (Newman, 1842)
Anomophysis alfura (Lansberge, 1884)
Anomophysis alorensis Lackerbeck, 1998
Anomophysis australis Quentin & Villiers, 1981
Anomophysis bouvieri (Lameere, 1903)
Anomophysis ceramensis (Lansberge, 1884)
Anomophysis confusa Quentin & Villiers, 1981
Anomophysis coxalis (Gahan, 1900)
Anomophysis ellioti (Waterhouse, 1884)
Anomophysis elongata Quentin & Villiers, 1981
Anomophysis hainana (Gressitt, 1940)
Anomophysis inscripta (Waterhouse, 1884)
Anomophysis katoi (Gressitt, 1938)
Anomophysis majerorum Lackerbeck, 2000
Anomophysis malasiaca Quentin & Villiers, 1981
Anomophysis modesta Quentin & Villiers, 1981
Anomophysis plagiata (Waterhouse, 1884)
Anomophysis serricollis (Thomson, 1877)
Anomophysis soembensis Quentin & Villiers, 1981
Anomophysis spinosa (Fabricius, 1787)


== Kilder ==
Liste over artene i Macrotomina


== Eksterne lenker ==
(en) Anomophysis i Encyclopedia of Life 
(en) Anomophysis i Global Biodiversity Information Facility 
(en) Anomophysis hos NCBI 
(en) Kategori:Anomophysis – bilder, video eller lyd på Wikimedia Commons 
Anomophysis – detaljert informasjon på Wikispecies 
Coleoptera-Atlas.com - Anomophysis. Med bilder av noen av artene
Phlyctenosis

Phlyctenosis er en slekt av biller som hører til underfamilien sagbukker (Prioninae) i familien trebukker (Cerambycidae).


== Utseende ==
Store, lyst rødbrune trebukker. Antennene er ganske tynne. Pronotum er rettlinjet avsmalnende forover, uten påfallende tenner på ytterkanten. Dekkvingene er slette.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Slekten lever i Afrika inkludert flere arter på Madagaskar.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrotomini Thomson, 1860
Gruppen Macrotomina Thomson, 1860
Slekten Phlyctenosis Quentin & Villiers, 1973 - 16 arter
Phlyctenosis alluaudi (Lameere, 1903)
Phlyctenosis asperata (Waterhouse, 1880)
Phlyctenosis bryanti (Gilmour, 1956)
Phlyctenosis crassa (Fairmaire, 1868)
Phlyctenosis danielae Quentin & Villiers, 1973
Phlyctenosis denticornis Quentin & Villiers, 1973
Phlyctenosis fairmairei (Lameere, 1903)
Phlyctenosis gracilicornis (Waterhouse, 1882)
Phlyctenosis laeta (Waterhouse, 1880)
Phlyctenosis micros (White, 1853)
Phlyctenosis mirabilis Quentin & Villiers, 1978
Phlyctenosis mourgliai Bouyer, 2010
Phlyctenosis peyrierasi Quentin & Villiers, 1973
Phlyctenosis prosti (Lameere, 1903)
Phlyctenosis robinsoni Quentin & Villiers, 1973
Phlyctenosis rubra Quentin & Villiers, 1973
Phlyctenosis vicina (Waterhouse, 1880)


== Kilder ==
Liste over artene i Macrotomina


== Eksterne lenker ==
(en) Phlyctenosis i Encyclopedia of Life 
(en) Phlyctenosis i Global Biodiversity Information Facility 
(en) Phlyctenosis hos NCBI 
Phlyctenosis – detaljert informasjon på Wikispecies 
Coleoptera-Atlas.com - Phlyctenosis.
Bilde av Phlyctenosis crassa Arkivert 11. april 2016 hos Wayback Machine.
Liste over Macrotomini, med bilder av noen av artene
Telotoma

Telotoma er en slekt av biller som hører til familien trebukker (Cerambycidae). Slekten omfatter bare én kjent, meget stor art med begrenset utbredelse.


== Utseende ==
En meget stor (80-110 millimeter), langbeint, blank, brunsvart trebukk. Antennene er lange, beina lange og tynne og påfallende piggete.


== Levevis ==
Larvene lever i død ved, utviklingstiden er flere år.


== Utbredelse ==
Arten er endemisk for São Tomé og Príncipe.


== Systematisk inndeling ==
Slekten har tradisjonelt vært inkludert i Macrotoma.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrotomini
Slekten Telotoma Quentin & Villiers, 1978
Telotoma hayesii (Hope, 1833)


== Kilder ==
Nettside om arten med bilder av en hunn
Bilde av arten (hann)


== Eksterne lenker ==
(en) Telotoma i Encyclopedia of Life 
(en) Telotoma i Global Biodiversity Information Facility 
Telotoma – detaljert informasjon på Wikispecies
Harald Rognes

Harald Rognes (født 1949) er en norsk kommunearbeider og lokalpolitiker i Midtre Gauldal som representerer Bygdelista. Han var varaordfører fra 2015 til 2019. Han har tidligere også vært innvalgt fra Høyre.Rognes er bosatt på Støren. Han hadde i flere år stillingen som trygdesjef og har også drevet som småbruker.


== Referanser ==
H.I.J.O.S.

H.I.J.O.S. er en menneskerettighetsorganisasjon. Navnet er et akronym for Hijxs por la Identidad y la Justicia contra el Olvido y el Silencio (norsk: Etterkommere for identiteten og rettferdigheten og mot glemselen og stillheten). Organisasjonens hovedformål er å kjempe for etterforskning og rettergang etter bortføringer, og å stanse straffefrihet.


== Historie ==
H.I.J.O.S. ble grunnlagt i Argentina i 1995 av barn og etterlatte av forsvunne, bortførte, fengslede og drepte. H.I.J.O.S. Guatemala ble grunnlagt i Guatemala by i 1999. Siden har organisasjonen blitt grunnlagt i flere land i Latin-Amerika.Bortføringer av politiske meningsmotstandere og urfolk har vært et utbredt problem under og i ettertid av militærdiktaturer i flere latinamerikanske land.


== Referanser ==


== Eksterne lenker ==
Offisielt nettsted 
(en) HIJOS – kategori av bilder, video eller lyd på Commons
Barbara Baarsen Bostrøm

Barbara Baarsen Bostrøm (født 29. juli 1875 i Bergen, død 1. august 1943) var fotograf med virke flere steder i landet.
Hun var datter av kaptein Karl Emil Baarsen (født 1844 i Laksevågen) og Josefine Regine Ellingsen (fra Kjerringnesdalen). Barbara Bostrøm ble  gift 17. juni 1906 med gruvearbeider Edvard Bostrøm fra Luleå, og de fikk tre sønner og fire døtre. Hun ville egentlig bli kunstmaler, men etter farens råd utdannet hun seg til fotograf. Læretid hos Hagbarth Jacobsen i Bergen, praksis forskjellige steder, egen forretning i Haugesund 1899, Melbu 1902, Meløy og Lurøy og tilslutt Mo i Rana fra 1903. I Mo satte hun opp eget hus der jernbanestasjonen nå ligger, og åpnet atelier i 1905. Hun utførte alt det fotografiske arbeidet ved byggingen av Dunderlandsverket 1903-04.
Vi finner henne i Mo i Rana i folketellinga 1910, bosatt i «hus no. 92». Mannen var fraværende på tellingstidspunktet og er ikke tatt med i tellinga. Datteren Eva Barbara Bostrøm (f. 1907) bodde sammen med henne. I husstanden finner vi også fotograflærlingen Emmy Mathea Heidenstrøm (f. 1891 i Bodø).
Hun brukte signaturen «B. Baarsen». Noe av hennes arkiv finnes i Rana Museum, noe hos datteren Eva Hansen, Tonnes, men mesteparten gikk tapt under krigen. Hun var interessert i landskapsmaling og studerte portrettmaling hos fotograf Heinrich Adolf Christel Theodor Bachmann i 1931.      
Virkesteder:    

1899: Haugesund
1902: Melbu
1903 ca: Lurøy
1903 ca: Meløy
1903-1921, 1927-1943: Mo i Rana


== Kilder ==
(no) Barbara Baarsen Bostrøm i Fotografregisteret.
Bonge, Susanne (1980). Eldre norske fotografer: fotografer og amatørfotografer i Norge frem til 1920. Bergen: Universitetsbiblioteket i Bergen. ISBN 8271300148. 
Norske fotosamlinger 1989-90. Oslo: Ad Notam forlag. 1989. ISBN 8241700121. 
Åsvang, Arnt O.: Eldre fotografer på Helgeland, 1983
Bang, Rune: «Bygdefotografer på Lurøy», Årbok for Lurøy, 1989
Alstadhaug, Leif: «Det længtende sind» - Barbara Baarsen Bostrøm. 1999

(no) Barbara Bostrøm i Folketellingen 1910 fra Digitalarkivet. (Mo herred)


== Eksterne lenker ==
Barbara Baarsen Bostrøm på Lokalhistoriewiki
Wattpad

Wattpad er et skriftlig samfunn hvor man kan publisere artikler, historier, fan fiction og dikt, enten gjennom nettsiden eller på den mobile applikasjonen. Denne siden gir flere unge og eldre folk sjansen til å vise kreativiteten sin til en større publikum. Innholdet omfatter arbeidet av uoppdagede forfattere, kjente forfattere og nye forfattere, og alle brukerne får en sjanse til å skrive populære historier og bøker. Brukerne er i stand til å like, dele og kommentere på hverandres bøker eller bli medlem i grupper i sammenheng med nettsiden.
Rundt halvparten av brukerne på Wattpad har amerikansk opprinnelse, mens andre brukere kommer fra Storbritannia, Canada, Russland, Australia og mange andre land.
Wattpad ble lansert i november 2006 av Allen Lau og Ivan Yuan, og i februar ble det annonsert et tillegg på 17 000 e-books fra Project Gutenberg, tilgjengelig for alle brukerne.


== Eksterne lenker ==
http://wattpad.com/
Strongylaspis

Strongylaspis er en slekt av biller som hører til underfamilien sagbukker (Prioninae) i familien trebukker (Cerambycidae).


== Utseende ==
Middelsstore til store (20-50 millimeter), rødbrune eller brunlige trebukker. Kroppen er ensfarget og matt. Antennene er ganske spinkle og forholdsvis korte. Pronotum har vanligvis an skarp pigg på bakhjørnet. Noen arter er tett kledte med virvlende behåring.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Slekten er utbredt i Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrotomini Thomson, 1860
Gruppen Archetypina Lameere, 1912
Slekten Strongylaspis Thomson, 1860 - 17 arter
Strongylaspis antonkozlovi Galileo & Santos-Silva, 2018
Strongylaspis aurea Monné M. L. & Santos-Silva, 2003
Strongylaspis batesi Lameere, 1903
Strongylaspis boliviana Monné M. L. & Santos-Silva, 2003
Strongylaspis bullata Bates, 1872
Strongylaspis championi Bates, 1884
Strongylaspis christianae Monné M. L. & Santos-Silva, 2003
Strongylaspis corticaria (Erichson, 1848)
Strongylaspis dohrni Lameere, 1903
Strongylaspis fryi Lameere, 1912
Strongylaspis granigera Bates, 1884
Strongylaspis hirticollis Tippmann, 1953
Strongylaspis kraepelini Lameere, 1903
Strongylaspis macrotomoides Tippmann, 1953
Strongylaspis migueli Monné M. L. & Santos-Silva, 2003
Strongylaspis sericans Tippmann, 1953
Strongylaspis sericea Zajciw, 1970


== Eksterne lenker ==
(en) Strongylaspis i Encyclopedia of Life 
(en) Strongylaspis i Global Biodiversity Information Facility 
(en) Strongylaspis hos ITIS 
(en) Kategori:Strongylaspis – bilder, video eller lyd på Wikimedia Commons 
Strongylaspis – detaljert informasjon på Wikispecies 
Coleoptera-Atlas.com - Strongylaspis.
Liste over Macrotomini, med bilder av noen av artene
Archetypus

Archetypus er en slekt av biller som hører til underfamilien sagbukker (Prioninae) i familien trebukker (Cerambycidae).


== Utseende ==
Middelsstore til store (gjerne 30-40 millimeter), litt flate, gulbrune eller rødbrune trebukker. Hodet er ganske stort, antennene forholdsvis korte. Pronotum er rektangulært og mye bredere enn langt, med litt fintannet ytterkant. Oversiden er hårløs.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Slekten er utbredt i det nordøstlige Australia, Ny-Guinea og de østlige delene av Indonesia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Macrotomini Thomson, 1860
Gruppen Archetypina Lameere, 1912
Slekten Archetypus Thomson, 1860
Archetypus frenchi (Blackburn, 1892) - nå overført til slekten Cryptipus
Archetypus fulvipennis (Pascoe, 1859)
Archetypus marginatus Jin, De Keyzer & Slipinski, 2020


== Referanser ==


== Eksterne lenker ==
(en) Archetypus i Encyclopedia of Life 
(en) Archetypus i Global Biodiversity Information Facility 
(en) Archetypus hos NCBI 
(en) Kategori:Archetypus – bilder, video eller lyd på Wikimedia Commons 
Archetypus – detaljert informasjon på Wikispecies 
Coleoptera-Atlas.com - Archetypus.
Liste over Macrotomini, med bilder av noen av artene
Gullik Rua

Gullik Rua (født 1877, død 1931 i Gransherad) var en norsk fotograf som virket i Telemark og Buskerud på slutten av 1800-tallet og begynnelsen av 1900-tallet. 
Det er bevart rundt 1000–1500 bilder av ham fra Numedal, Heddal, Hjartdal, Sauland, Tuddal, Jondalen, Kongsberg, Eiker og Sandsvær. Samlingen er delvis tilgjengelig på Digitalt Museum.


== Referanser ==


== Eksterne lenker ==
Gullik Rua på Digitalt Museum
Gullik Rua i Lokalhistoriewiki
Meteorologiåret 2016

Meteorologiåret 2016 er en oversikt over hendelser, prisvinnere, fødte og avdøde personer med tilknytning til meteorologi i 2016.


== Hendelser ==
29.–30. januar: Ekstremværet «Tor». Det registreres en middelvind på 48,9 meter i sekundet på Kråkenes fyr i Sogn og Fjordane. Rundt 23 000 strømkunder hadde strømbrudd i en kortere eller lengre periode.


== Dødsfall ==
Jón Egill Kristjánsson (1960–2016)


== Referanser ==


== Se også ==